##  Møtereferat

**Møtet gjelder:** **Møte menighetsråd onsdag 02.06.2021 kl.18**

**Deltakere:**  Michael M. Belsnes David Høivik Charlotte E. ElvebakkEspen D. Doksrød Ivar Selmer-Olsen Olav Stenhaug

 Terje Ø. Simonsen Magnus K. Vinnes Nora Levold Knut Sørby Anette G. Pettersen

 Astrid Sollie Silje Kristin Meisal

 Aud Singstad (sekretær)

**Deltagere fra staben under sak 38**: Martha Garborg Bergslid, Espen Dahlgren Doksrød og Anders Vassli Brekke fra staben

**Forfall:** Halldis Nergård

**Møteinnkaller:** Menighetsrådets leder

**Møtested:** Sverresborg kirkesenter

**MR-sak 32/21** **Godkjenning av innkalling, saksliste og protokoll**

Referat fra AU-møte 18.05.21 ble tatt til orientering.

Referat fra MR-møte 28.04.21ble godkjent.

**MR-sak 33/21** **Orienteringssaker**

* **Saker fra Kfit,** Ivar SO orienterte.
* **Ansettelse av soneleder.** Nora Levold orienterte. Ti søkere, tre til intervju. Ansettelse i 02.06.
* **Kateketstillingen.** Menighetsrådet har i et tidligere møte gitt tilbakemelding til utlysningsteksten i et møte. Stillingen lyses ut 02.06. I intervjuutvalget sitter representanter fra Ilen og Sverresborg.
* **Kirkelig begravelsesbyrå.** Knut Sørby orienterer fra et møte 19. mai med de fleste andre menigheter i byen. Avventende holdning fra menighetene i møtet. AU anbefaler at Sverresborg menighetsråd deltar i prosessen videre. Et nytt møte vil finne sted etter sommeren, hvor de som har opprettet et byrå i Drammen vil delta og orientere. Fire fra hvert menighetsråd vil da bli bedt om å møte.
* **Kveldsgudstjeneste søndag 6. juni kl. 19** med tjue til stede. «Grønn kirkefestival» avlyses grunnet restriksjonene.
* **Tweens og Krybba** holdes åpent under restriksjonen med utendørs arrangement

**MR-sak 34/21 Driftsoverdragelsen Sverresborg kirkesenter**

Leder av menighetsrådets komité for driftsoverdragelsen, Peter Singstad, orienterte om status for arbeidet. Hans presentasjon sendes med referatet fra kveldens møte.

Det foreligger et forslag til avtale: «Avtale om overføring av drifts- og vedlikeholdsansvar for Sverresborg kirkesenter fra Sverresborg menighetsråd til Kirkelig fellesråd i Trondheim». Innholdet i dette dokumentet ble referert og drøftet.

Det legges videre opp til en tilleggsavtale med utfyllende bestemmelser, blant annet utleie og hvor mye menigheten skal få beholde av inntektene. Videreføring av vaktmesterordningen blir også et punkt.

Det arbeides ut fra at driftsoverdragelsen gjelder fra 1. juli.

Komiteen skal møtes 10. juni, og det er avsatt tid til et siste forhandlingsmøte med kirkevergen den 16. juni.

*Vedtak: Sverresborg menighetsråd ber komiteen ved Peter Singstad om å gjøre de siste justeringene i avtalen i samarbeid med kirkevergen. Komiteen uttaler seg før endelig avtale, sammen med tilleggsavtale, sendes menighetsrådet for godkjenning. Menighetsrådet vil få en frist på 3-4 dager etter mottak til å godkjenne avtalen. Menighetsrådets leder Magnus K. Vinnes gis myndighet til å underskrive avtalen hvis ikke tungtveiende argumenter kommer fra menighetsrådet.*

**MR-sak 35/21 Vararepresentant til Stiftelsen Fjellseter kapellstue**

Nora Levold er tidligere valgt fast representant. Statuttene for stiftelsen krever at Sverresborg menighetsrådet også oppnevner en vararepresentant.

*MR-vedtak: Sverresborg menighetsrådet oppnevner Michael M. Belsnes som vararepresentant i Stiftelsen Fjellseter kapellstue*.

**MR-sak 36/21 Søknad fra staben i Sverresborg om støtte til tur til Valberg 23. og 24. august**

Staben i Sverresborg søker om støtte til tur til Valberg slektsgård august 2021.

Menighetsrådet ble enige om at søknader om støtte først sendes til arbeidsgiverne. Ved eventuelt negative svar fra disse, vil menighetsrådet støtte turen.

*Vedtak: Menighetsrådet ber staben om å søke arbeidsgiverne om støtte til turen.
Hvis søknadene til arbeidsgiverne ikke fører fram, støtter Sverresborg menighetsråd støtter staben med kr 15 000 til dekning av stabens planlagte tur til Valberg 23. og 24. august*

**MR-sak 37/21** **Møteplan for høsten 2021**

Det vil sendes kalenderinnkallinger til menighetsrådet etter at datoene er bestemt i møtet.

|  |  |  |  |
| --- | --- | --- | --- |
| **Møtedato** | **Tema MR** | **AU-møter** | **Annen info** |
| Onsdag 25. augustKl. 18.00 | Fellesmøte med staben.Tema: Gjenåpning av Sverresborg menighet | Tirsdag 17. august |  |
| Tirsdag 21. september Kl. 19.00 | Tema: | Tirsdag 14.september |  |
| Onsdag 20. oktoberKl 19.00 | Budsjett for 2022Møteplan for våren | Tirsdag 12. oktober |  |
| Onsdag 17. novemberKl. 19.00 | Budsjett for 2022 | Tirsdag 9. november |  |
| Tirsdag 7. desember | Fellesmøte med staben. Frelsesarmeen kontaktes med ønske om et møte hos dem. | Tirsdag 30. november |  |
|  |  |  |  |

**MR-sak 38/21**  **Handlingsplan for frivillighet i Kirken i Trondheim - dialogmøter i menighetsrådsmøte**

Pål Arne Winsnes, Rådgiver diakoni og samfunn, presenterte arbeidet med Handlingsplan for frivillighet og inviterte til dialog, der menighetsrådet kom med innspill til planarbeidet.

Hensikten med prosessen er å

• etablerer eierskap, engasjement og motivasjon i den enkelte menighet

• komme fram til verdier og kjennetegn på en god frivillighetskultur

• Ideutveksling og praksisforbedring

• få menighetenes erfaringer og behov med i en felles handlingsplan for frivillighet

Pål Arne winsnes skriver referat fra samtalen, som følger saken videre til KFIT.

**MR-sak 39/21**  **Videreføring av ressurser til tre ungdommer i Krybba**

Espen Dahlgren Doksrød har sendt menighetsrådet ved AU en forespørsel om fortsatt å kunne ha tre ungdommer ansatt som ansvarlige for Krybba.

Honorar til tre Krybba-ungdommer ligger alt i budsjett for 2021. De ansvarlige bes derfor om å finne en ny ungdom som vil være med og ta ansvar for kveldene i Krybba.

**MR-sak 40/21**  **Eventuelt**

Det kom fram noen kommentarer til praksis i Teamsmøtene**:** Ønske om at det holdes en åpning også på teamsmøter. Videre ønske om at deltagerne har på kamera, for en bedre følelse av fellesskap på møtet.